ગત ૨૩ ડિસેમ્બરે પંજાબના પતિયાલા ખાતે નેશનલ વિમેન્સ વૉલીબૉલ ટૂર્નામેન્ટ (અંડર-૨૫) યોજાઈ ગઈ. આ ટૂર્નામેન્ટમાં ગુજરાતની ટીમે ભાગ લીધો અને મહિલા રમતોત્સવના ઇતિહાસમાં સૌ પ્રથમ વાર ગુજરાતને ગોલ્ડમેડલ અપાવ્યો. વિજેતા થયેલી આ ૧૨ ખેલાડીઓની ટીમમાં ૯ ખેલાડીઓ એક જ ગામના હતા અને આ ગામ છે સરખડી. ગીર-સોમનાથ જિલ્લાના કોડીનાર તાલુકાના સરખડી ગામ માટે આ પહેલી સિદ્ધિ નથી, પરંતુ આ સિદ્ધિથી સમગ્ર રાજ્યનું ધ્યાન સરખડી તરફ ખેંચાયું છે.